
DR.30.8.2006 19 

 

 

Pada tahun 2003, Jemaah Menteri telah bersetuju supaya diinstitusikan 
sebuah badan dengan diberi lebih kuasa mengurus, memantau dan 
menyelaraskan semua cerun.  Sehubungan dengan ini Cawangan Kejuruteraan 
Cerun telah ditubuhkan di JKR dan cawangan ini mempengerusikan Kumpulan 
Kerja Tanah Runtuh sekiranya berlaku bencana yang berkaitan dengan cerun.  
Terima kasih. 

Dato' Haji Ab. Halim bin Ab. Rahman [Pengkalan Chepa]: Soalan 
tambahan, apa yang dijawab oleh pihak kerajaan tadi mengenai cerun-cerun dan 
bukit-bukit yang kebanyakan bersangkutan dengan jalan-jalan.   

Berbalik kepada PBT seperti yang berlaku di Highland Tower beberapa 
tahun dahulu, apakah langkah-langkah yang telah diambil untuk mengelakkan 
pembinaan di cerun-cerun bukit benar-benar dijamin supaya tidak berlaku dan 
berapakah jumlah pendakwaan yang telah diambil oleh kerajaan terhadap pihak-
pihak yang berkenaan dalam kemalangan yang berlaku seperti di Highland Tower.  
Terima kasih. 

 Dr. S. Subramaniam: Semasa ini kerajaan telah menambahkan lagi garis 
panduan dan syarat-syarat untuk meluluskan apa-apa pembangunan di atas 
kawasan tanah tinggi atau di lereng bukit. Baru-baru ini kerajaan telah 
mengkategorikan tanah untuk empat kategori iaitu mengikut beberapa faktor.  
Yang pertamanya ialah kategori cerun di mana kawasan-kawasan tanah yang di 
bawah gradient 15 degree, kebenaran akan diberi untuk semua jenis 
pembangunan. Di dalam tanah yang cerunnya lebih daripada 35 degree tidak 
dibenarkan sebarang pembangunan kecuali pembinaan infrastruktur seperti jalan, 
terowong, jambatan dan kemudahan-kemudahan telekomunikasi.   

 Di antaranya ialah kelas ‘A’ dan kelas ‘D’.  Di antara itu ada dua kelas iaitu 
kelas ‘B’ dan kelas ‘C’ di mana pembangunan akan diberi tetapi pembangunan ini 
akan diluluskan selepas dirujuk kepada beberapa pihak berkaitan seperti yang 
saya telah beritahu di dalam jawapan saya tadi dan mereka dikehendaki 
mengemukakan beberapa laporan iaitu laporan penyiasatan geoteknikal dan 
analisis kestabilan cerun yang akan disediakan oleh jurutera geoteknik, laporan 
pemetaan geologi yang akan disediakan oleh jurutera geoteknik, laporan saliran 
dan pengairan yang akan disediakan oleh jurutera hidrologi yang berdaftar dengan 
Jabatan Pengairan dan Saliran dan laporan EIA yang akan disediakan oleh 
perunding EIA yang berdaftar dengan Jabatan Alam Sekitar. Selepas merujuk 
kepada segala laporan ini ialah di mana pihak PBT akan meluluskan satu projek 
pembangunan. 

 Untuk menjawab soalan kedua oleh Yang Berhormat tentang kes-kes 
pendakwaan yang telah diterima oleh pihak kita berkaitan dengan kejadian seperti 
Highland Towers, saya tidak mempunyai maklumat ini pada masa sekarang. Saya 
boleh memberi maklumat ini kepada Ahli Yang Berhormat secara bertulis. 

 Tuan Mohd. Daud bin Tarihep [Kuala Selangor]: Terima kasih Tuan 
Yang di-Pertua. Masalah pembangunan kawasan tanah tinggi banyak berlaku di 
Selangor, Wilayah Persekutuan Kuala Lumpur dan juga Pulau Pinang. Garis 
panduan telah disediakan oleh kerajaan oleh pelbagai agensi tetapi pelaksanaan 
atau guna pakai garis panduan ini selepas kawasan atau tanah berkenaan 
dianugerahkan kepada pemaju. Bolehkah syarat ini dikenakan atau garis panduan 
ini diguna pakai oleh kerajaan negeri apabila meluluskan secara dasar sesuatu 
kawasan tanah kerajaan untuk pembangunan perumahan dan komersial 
umpamanya. Terima kasih. 



Pada tahun 2003, Jemaah Menteri telah bersetuju supaya diinstitusikan sebuah badan dengan diberi lebih kuasa mengurus, memantau dan menyelaraskan semua cerun. Sehubungan dengan ini Cawangan Kejuruteraan Cerun telah ditubuhkan di JKR dan cawangan ini mempengerusikan Kumpulan Kerja Tanah Runtuh sekiranya berlaku bencana yang berkaitan dengan cerun. Terima kasih. Dato' Haji Ab. Halim bin Ab. Rahman [Pengkalan Chepa]: Soalan tambahan, apa yang dijawab oleh pihak kerajaan tadi mengenai cerun-cerun dan bukit-bukit yang kebanyakan bersangkutan dengan jalan-jalan. Berbalik kepada PBT seperti yang berlaku di Highland Tower beberapa tahun dahulu, apakah langkah-langkah yang telah diambil untuk mengelakkan pembinaan di cerun-cerun bukit benar-benar dijamin supaya tidak berlaku dan berapakah jumlah pendakwaan yang telah diambil oleh kerajaan terhadap pihak- pihak yang berkenaan dalam kemalangan yang berlaku seperti di Highland Tower. Terima kasih. Dr. S. Subramaniam: Semasa ini kerajaan telah menambahkan lagi garis panduan dan syarat-syarat untuk meluluskan apa-apa pembangunan di atas kawasan tanah tinggi atau di lereng bukit. Baru-baru ini kerajaan telah mengkategorikan tanah untuk empat kategori iaitu mengikut beberapa faktor. Yang pertamanya ialah kategori cerun di mana kawasan-kawasan tanah yang di bawah gradient 15 degree, kebenaran akan diberi untuk semua jenis pembangunan. Di dalam tanah yang cerunnya lebih daripada 35 degree tidak dibenarkan sebarang pembangunan kecuali pembinaan infrastruktur seperti jalan, terowong, jambatan dan kemudahan-kemudahan telekomunikasi. Di antaranya ialah kelas 'A' dan kelas 'D'. Di antara itu ada dua kelas iaitu kelas 'B' dan kelas 'C' di mana pembangunan akan diberi tetapi pembangunan ini akan diluluskan selepas dirujuk kepada beberapa pihak berkaitan seperti yang saya telah beritahu di dalam jawapan saya tadi dan mereka dikehendaki mengemukakan beberapa laporan iaitu laporan penyiasatan geoteknikal dan analisis kestabilan cerun yang akan disediakan oleh jurutera geoteknik, laporan pemetaan geologi yang akan disediakan oleh jurutera geoteknik, laporan saliran dan pengairan yang akan disediakan oleh jurutera hidrologi yang berdaftar dengan Jabatan Pengairan dan Saliran dan laporan EIA yang akan disediakan oleh perunding EIA yang berdaftar dengan Jabatan Alam Sekitar. Selepas merujuk kepada segala laporan ini ialah di mana pihak PBT akan meluluskan satu projek pembangunan. Untuk menjawab soalan kedua oleh Yang Berhormat tentang kes-kes pendakwaan yang telah diterima oleh pihak kita berkaitan dengan kejadian seperti Highland Towers, saya tidak mempunyai maklumat ini pada masa sekarang. Saya boleh memberi maklumat ini kepada Ahli Yang Berhormat secara bertulis. Tuan Mohd. Daud bin Tarihep [Kuala Selangor]: Terima kasih Tuan Yang di-Pertua. Masalah pembangunan kawasan tanah tinggi banyak berlaku di Selangor, Wilayah Persekutuan Kuala Lumpur dan juga Pulau Pinang. Garis panduan telah disediakan oleh kerajaan oleh pelbagai agensi tetapi pelaksanaan atau guna pakai garis panduan ini selepas kawasan atau tanah berkenaan dianugerahkan kepada pemaju. Bolehkah syarat ini dikenakan atau garis panduan ini diguna pakai oleh kerajaan negeri apabila meluluskan secara dasar sesuatu kawasan tanah kerajaan untuk pembangunan perumahan dan komersial umpamanya. Terima kasih.